CELEX: 32020R0393
Language: da
Date: 2020-03-11 00:00:00
Title: Kommissionens gennemførelsesforordning (EU) 2020/393 af 11. marts 2020 om ændring af bilag I til forordning (EF) nr. 798/2008 for så vidt angår oplysningerne om Rusland i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med Newcastle disease (EØS-relevant tekst)

12.3.2020   
               
               
                  DA
               
               
                  Den Europæiske Unions Tidende
               
               
                  L 76/1
               
            
         KOMMISSIONENS GENNEMFØRELSESFORORDNING (EU) 2020/393
         af 11. marts 2020
         om ændring af bilag I til forordning (EF) nr. 798/2008 for så vidt angår oplysningerne om Rusland i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med Newcastle disease
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c),
         under henvisning til Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (2), særlig artikel 23, stk. 1, artikel 24, stk. 2, og artikel 25, stk. 2, og
         ud fra følgende betragtninger:
         
                     (1)
                  
                  
                     Der er ved Kommissionens forordning (EF) nr. 798/2008 (3) fastsat krav vedrørende udstedelse af veterinærcertifikat til brug ved import til og transit, herunder oplagring under transit, gennem Unionen af fjerkræ og fjerkræprodukter (i det følgende benævnt »varerne«). Varerne må kun importeres til og sendes i transit gennem Unionen fra tredjelande, områder, zoner og segmenter, der er opført i kolonne 1 og 3 i skemaet i del 1 i bilag I til nævnte forordning.
                  
               
                     (2)
                  
                  
                     Ved forordning (EF) nr. 798/2008 er der også fastsat betingelser for, hvornår et tredjeland, et område, en zone eller et segment kan betragtes som fri(t) for højpatogen aviær influenza (HPAI) og for Newcastle disease.
                  
               
                     (3)
                  
                  
                     Rusland er opført i tabellen i del 1 i bilag I til forordning (EF) nr. 798/2008 som et tredjeland, hvorfra import til og transit gennem Unionen af visse fjerkræprodukter er tilladt fra hele landet. Imidlertid har Ruslands tilladelse til import til og transit gennem Unionen af fjerkrækød til konsum været suspenderet siden den 17. november 2016 på grund af bekræftelse af udbrud af HPAI af subtype H5N8 på fjerkræbedrifter i landet.
                  
               
                     (4)
                  
                  
                     Den 28. januar 2019 bekræftede Rusland tilstedeværelsen af Newcastle disease på en fjerkræbedrift i landet. Siden da har Rusland bekræftet adskillige udbrud af Newcastle disease på fjerkræbedrifter i landet.
                  
               
                     (5)
                  
                  
                     I august 2019 indgav Ruslands veterinærmyndigheder oplysninger til Kommissionen om udbrud af Newcastle disease i landet siden januar 2019.
                  
               
                     (6)
                  
                  
                     På grund af disse bekræftede udbrud af Newcastle disease kan Rusland ikke betragtes som frit for den pågældende sygdom, og Ruslands veterinærmyndigheder er ikke i stand til at attestere sendinger af fjerkrækød til konsum bestemt til import til eller transit gennem Unionen.
                  
               
                     (7)
                  
                  
                     Af hensyn til klarheden og retssikkerheden bør oplysningerne vedrørende Rusland i del 1 i bilag I til forordning (EF) nr. 798/2008 derfor ændres, for at tage hensyn til den epidemiologiske situation i dette tredjeland siden og for at angive den slutdato, fra hvilken tredjelandet ikke kan betragtes som frit for Newcastle disease.
                  
               
                     (8)
                  
                  
                     Bilag I til forordning (EF) nr. 798/2008 bør derfor ændres.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Del 1 i bilag I til forordning (EF) nr. 798/2008 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
            
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. marts 2020.
            
               
                  På Kommissionens vegne
               
               
                  Formand
               
               Ursula VON DER LEYEN
            
         
         
            (1)  EFT L 18 af 23.1.2003, s. 11.
         
            (2)  EUT L 343 af 22.12.2009, s. 74.
         
            (3)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).
      
      
         
            BILAG
            I del 1 i bilag I til forordning (EF) nr. 798/2008 læses rækken vedrørende Rusland således:
            
               
                           Tredjelandets eller områdets ISO-kode og navn
                        
                        
                           Tredjelandets områdets, zonens eller segmentets
                        
                        
                           Beskrivelse af tredjelandet, området, zonen eller segmentet
                        
                        
                           Veterinærcertifikat
                        
                        
                           Særlige betingelser
                        
                        
                           Særlige betingelser
                        
                        
                           Status mht. overvågning for aviær influenza
                        
                        
                           Status mht. vaccination mod aviær influenza
                        
                        
                           Salmonellabekæmpelsesstatus (6)
                        
                     
                           Model(ler)
                        
                        
                           Supplerende garantier
                        
                        
                           Slutdato (1)
                        
                        
                           Startdato (2)
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           6A
                        
                        
                           6B
                        
                        
                           7
                        
                        
                           8
                        
                        
                           9
                        
                     
                           »RU — Rusland
                        
                        
                           RU-0
                        
                        
                           Hele landet
                        
                        
                           EP, E
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           S4«
                        
                     
                           POU
                        
                        
                            
                        
                        
                           P2
                        
                        
                           17.11.2016
                        
                        
                            
                        
                        
                            
                        
                        
                            
                        
                     
                            
                        
                        
                           P3
                        
                        
                           28.1.2019